CELEX: 32020D1117
Language: sk
Date: 2020-07-27 00:00:00
Title: Vykonávacie rozhodnutie Rady (EÚ) 2020/1117 z 27. júla 2020, ktorým sa vymenúvajú európski prokurátori Európskej prokuratúry

29.7.2020   
               
               
                  SK
               
               
                  Úradný vestník Európskej únie
               
               
                  L 244/18
               
            
         VYKONÁVACIE ROZHODNUTIE RADY (EÚ) 2020/1117
         z 27. júla 2020,
         ktorým sa vymenúvajú európski prokurátori Európskej prokuratúry
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (1), a najmä na jeho článok 16,
         so zreteľom na vykonávacie rozhodnutie Rady (EÚ) 2018/1696 z 13. júla 2018 o pravidlách fungovania výberovej komisie podľa článku 14 ods. 3 nariadenia (EÚ) 2017/1939, ktorým sa vykonáva posilnená spolupráca na účely zriadenia Európskej prokuratúry (2),
         so zreteľom na rozhodnutie Rady (EÚ) 2018/1275 z 18. septembra 2018, ktorým sa vymenúvajú členovia výberovej komisie stanovenej v článku 14 ods. 3 nariadenia (EÚ) 2017/1939 (3),
         so zreteľom na vykonávacie rozhodnutie Rady (EÚ) 2019/598 z 9. apríla 2019 o prechodných pravidlách vymenovania európskych prokurátorov na ich prvé funkčné obdobie a počas tohto obdobia, ako sa stanovuje v článku 16 ods. 4 nariadenia (EÚ) 2017/1939 (4),
         so zreteľom na odôvodnené stanoviská a poradie uchádzačov, ktoré vypracovala výberová komisia,
         keďže:
         
                     (1)
                  
                  
                     Európska prokuratúra bola zriadená nariadením (EÚ) 2017/1939. Komisia je zodpovedná za zriadenie a počiatočnú administratívnu prevádzku Európskej prokuratúry až dovtedy, kým Európska prokuratúra nenadobudne schopnosť plniť svoj rozpočet.
                  
               
                     (2)
                  
                  
                     Európski prokurátori majú v súlade s článkom 12 nariadenia (EÚ) 2017/1939 vykonávať dozor nad trestným stíhaním a vyšetrovaním.
                  
               
                     (3)
                  
                  
                     Európska prokuratúra má v súlade s článkom 120 ods. 2 druhým pododsekom nariadenia (EÚ) 2017/1939 prevziať plnenie úloh spojených s vyšetrovaním a trestným stíhaním vyplývajúcich pre ňu z uvedeného nariadenia v deň, ktorý sa určí rozhodnutím Komisie na návrh hlavného európskeho prokurátora po zriadení Európskej prokuratúry.
                  
               
                     (4)
                  
                  
                     Hlavný európsky prokurátor bol vymenovaný rozhodnutím Európskeho parlamentu a Rady (EÚ) 2019/1798 (5). V záujme zriadenia kolégia Európskej prokuratúry, ktoré tvoria hlavný európsky prokurátor a jeden európsky prokurátor za každý zúčastnený členský štát, je potrebné, aby Rada vymenovala európskych prokurátorov.
                  
               
                     (5)
                  
                  
                     Vo vykonávacom rozhodnutí (EÚ) 2018/1696 sa stanovujú pravidlá fungovania výberovej komisie podľa článku 14 ods. 3 nariadenia (EÚ) 2017/1939 (ďalej len „pravidlá fungovania výberovej komisie“).
                  
               
                     (6)
                  
                  
                     V súlade s článkom 16 ods. 1 nariadenia (EÚ) 2017/1939 má každý zúčastnený členský štát nominovať na pozíciu európskeho prokurátora troch uchádzačov spomedzi uchádzačov, ktorí sú aktívnymi členmi prokuratúry alebo súdnictva príslušného členského štátu, ktorých nezávislosť je nespochybniteľná a ktorí majú požadovanú kvalifikáciu na obsadenie najvyšších prokurátorských alebo sudcovských funkcií vo svojich príslušných členských štátoch a relevantné praktické skúsenosti z vnútroštátnych právnych systémov, finančného vyšetrovania a medzinárodnej justičnej spolupráce v trestných veciach.
                  
               
                     (7)
                  
                  
                     Výberová komisia vypracovala odôvodnené stanoviská a určila miesto v poradí u každého z nominovaných uchádzačov, ktorí splnili podmienky stanovené v článku 16 ods. 1 nariadenia (EÚ) 2017/1939, a predložila ich Rade, ktorá ich dostala 29. mája, 20. júna, 11. októbra, 18. novembra a 10. decembra 2019 a 16. júla 2020.
                  
               
                     (8)
                  
                  
                     Podľa štvrtého odseku pravidla VII.2 pravidiel fungovania výberovej komisie určila výberová komisia poradie uchádzačov podľa ich kvalifikácie a skúseností. V poradí sa zohľadňuje preferencia výberovej komisie, pričom toto poradie nie je pre Radu záväzné.
                  
               
                     (9)
                  
                  
                     V súlade s článkom 16 ods. 2 nariadenia (EÚ) 2017/1939 má Rada po získaní odôvodnených stanovísk výberovej komisie vybrať a vymenovať jedného z uchádzačov do funkcie európskeho prokurátora za daný zúčastnený členský štát.
                  
               
                     (10)
                  
                  
                     V súlade s článkom 16 ods. 3 nariadenia (EÚ) 2017/1939 má Rada, uznášajúca sa jednoduchou väčšinou, vybrať a vymenovať európskych prokurátorov na funkčné obdobie šiestich rokov, ktoré nie je obnoviteľné. Rada môže na konci šesťročného funkčného obdobia rozhodnúť o jeho predĺžení o najviac tri roky.
                  
               
                     (11)
                  
                  
                     Vykonávacím rozhodnutím (EÚ) 2019/598 sa stanovujú prechodné pravidlá na vymenovanie európskych prokurátorov na ich prvé funkčné obdobie a počas tohto obdobia po nadobudnutí účinnosti nariadenia (EÚ) 2017/1939. V súlade s článkom 2 ods. 1 vykonávacieho rozhodnutia (EÚ) 2019/598 sa má pred vymenovaním európskych prokurátorov žrebom určiť skupina predstavujúca tretinu počtu zúčastnených členských štátov v čase uplatňovania uvedených prechodných pravidiel. Žrebovanie sa uskutočnilo 20. mája 2019 a členskými štátmi v uvedenej skupine sú Grécko, Španielsko, Taliansko, Cyprus, Litva, Holandsko, Rakúsko a Portugalsko. V článku 3 uvedeného vykonávacieho rozhodnutia sa stanovuje, že funkčné obdobie európskych prokurátorov z členských štátov zaradených do tejto skupiny je tri roky a nie je obnoviteľné.
                  
               
                     (12)
                  
                  
                     Rada posúdila zásluhy jednotlivých uchádzačov, pričom zohľadnila odôvodnené stanoviská, ktoré predložila výberová komisia. Pokiaľ ide o odôvodnené stanovisko týkajúce sa uchádzačov nominovaných Maltou, dôvody uvedené výberovou komisiou dostatočne preukazujú, že vzhľadom na výnimočné okolnosti v uvedenom členskom štáte je objektívne nemožné pre uvedený členský štát nájsť v primeranom čase ďalších spôsobilých uchádzačov napriek skutočnosti, že uvedený členský štát vynaložil všetko potrebné úsilie na tento účel. Podmienky stanovené v treťom odseku pravidla VII.2 pravidiel fungovania výberovej komisie sú preto splnené. Vzhľadom na uvedené výnimočné okolnosti Rada dospela k záveru, že odôvodnené stanovisko predložené v súvislosti s uchádzačmi nominovanými Maltou jej poskytuje dostatočný výber spôsobilých uchádzačov a pretože akýkoľvek ďalší odklad vymenovania európskych prokurátorov by mal závažné nepriaznivé následky pre účinnosť práva Európskej únie, rozhodla sa vychádzať z uvedených podkladov.
                  
               
                     (13)
                  
                  
                     Na základe tohto posúdenia postupovala Rada podľa nezáväzného preferenčného poradia, ktoré určila výberová komisia v prípade uchádzačov nominovaných Českom, Nemeckom, Estónskom, Gréckom, Španielskom, Francúzskom, Chorvátskom, Talianskom, Cyprom, Lotyšskom, Litvou, Luxemburskom, Maltou, Holandskom, Rakúskom, Rumunskom, Slovinskom, Slovenskom a Fínskom. Pokiaľ ide o uchádzačov nominovaných Belgickom, Bulharskom a Portugalskom, Rada nepostupovala podľa nezáväzného preferenčného poradia výberovej komisie v dôsledku odlišného posúdenia zásluh uvedených uchádzačov, ktoré bolo vykonané v príslušných prípravných orgánoch Rady,
                  
               PRIJALA TOTO ROZHODNUTIE:
         
            Článok 1
            Za európskych prokurátorov Európskej prokuratúry sa týmto ako dočasní zamestnanci zaradení do platovej triedy AD 13 na funkčné obdobie šiestich rokov od 29. júla 2020, ktoré nie je obnoviteľné, vymenúvajú tieto osoby:
            
                         
                     
                     
                        pán Yves VAN DEN BERGE (6)
                        
                     
                  
                         
                     
                     
                        pani Teodora GEORGIEVA (7)
                        
                     
                  
                         
                     
                     
                        pán Petr KLEMENT (8)
                        
                     
                  
                         
                     
                     
                        pán Andrés RITTER (9)
                        
                     
                  
                         
                     
                     
                        pani Kristel SIITAM-NYIRI (10)
                        
                     
                  
                         
                     
                     
                        pán Frédéric BAAB (11)
                        
                     
                  
                         
                     
                     
                        pani Tamara LAPTOŠ (12)
                        
                     
                  
                         
                     
                     
                        pán Gatis DONIKS (13)
                        
                     
                  
                         
                     
                     
                        pán Gabriel SEIXAS (14)
                        
                     
                  
                         
                     
                     
                        pani Yvonne FARRUGIA (15)
                        
                     
                  
                         
                     
                     
                        pán Cătălin-Laurențiu BORCOMAN (16)
                        
                     
                  
                         
                     
                     
                        pán Jaka BREZIGAR (17)
                        
                     
                  
                         
                     
                     
                        pán Juraj NOVOCKÝ (18)
                        
                     
                  
                         
                     
                     
                        pán Harri TIESMAA (19)
                        
                     
                  
         
            Článok 2
            Za európskych prokurátorov Európskej prokuratúry sa týmto ako dočasní zamestnanci zaradení do platovej triedy AD 13 na funkčné obdobie troch rokov od 29. júla 2020, ktoré nie je obnoviteľné, vymenúvajú tieto osoby:
            
                         
                     
                     
                        pán Dimitrios ZIMIANITIS (20)
                        
                     
                  
                         
                     
                     
                        pani María Concepción SABADELL CARNICERO (21)
                        
                     
                  
                         
                     
                     
                        pán Danilo CECCARELLI (22)
                        
                     
                  
                         
                     
                     
                        pani Katerina LOIZOU (23)
                        
                     
                  
                         
                     
                     
                        pán Tomas KRUŠNA (24)
                        
                     
                  
                         
                     
                     
                        pani Daniëlle GOUDRIAAN (25)
                        
                     
                  
                         
                     
                     
                        pani Ingrid MASCHL-CLAUSEN (26)
                        
                     
                  
                         
                     
                     
                        pán José Eduardo MOREIRA ALVES D'OLIVEIRA GUERRA (27)
                        
                     
                  
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 27. júla 2020
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ L 283, 31.10.2017, s. 1.
         
            (2)  Ú. v. EÚ L 282, 12.11.2018, s. 8.
         
            (3)  Ú. v. EÚ L 238, 21.9.2018, s. 92.
         
            (4)  Ú. v. EÚ L 103, 12.4.2019, s. 29.
         
            (5)  Rozhodnutie Európskeho parlamentu a Rady (EÚ) 2019/1798 z 23. októbra 2019, ktorým sa vymenúva hlavný európsky prokurátor Európskej prokuratúry (Ú. v. EÚ L 274, 28.10.2019, s. 1).
         
            (6)  Nominovaný Belgickom.
         
            (7)  Nominovaná Bulharskom.
         
            (8)  Nominovaný Českom.
         
            (9)  Nominovaný Nemeckom.
         
            (10)  Nominovaná Estónskom.
         
            (11)  Nominovaný Francúzskom.
         
            (12)  Nominovaná Chorvátskom.
         
            (13)  Nominovaný Lotyšskom.
         
            (14)  Nominovaný Luxemburskom.
         
            (15)  Nominovaná Maltou.
         
            (16)  Nominovaný Rumunskom.
         
            (17)  Nominovaný Slovinskom.
         
            (18)  Nominovaný Slovenskom.
         
            (19)  Nominovaný Fínskom.
         
            (20)  Nominovaný Gréckom.
         
            (21)  Nominovaná Španielskom.
         
            (22)  Nominovaný Talianskom.
         
            (23)  Nominovaná Cyprom.
         
            (24)  Nominovaný Litvou.
         
            (25)  Nominovaná Holandskom.
         
            (26)  Nominovaná Rakúskom.
         
            (27)  Nominovaný Portugalskom.